AlexejDobrolubov/national_council_slovak_2010 huggingface dataset:
88. schôdza NR SR - 11.deň - A. dopoludnia
Dátum: 2023-03-30
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

42. Nechcel som dávať ani faktickú, ale keď kolega Viskupič z SaS povie, že my SaS-ka sa vždy správame konštruktívne, tak sa mi to nejako tak samovoľne stlačilo, takže dovolím si upozorniť na to, vždy konštruktívne správanie sa SaS-ky v otázke energií, vy, váš minister hospodárstva s vaším štátnym tajomníkom požiadal nezávislý Úrad pre reguláciu sieťových odvetví, aby posunul minulý rok to regulačné obdobie z bežného druhého kvartálu a tretieho, čiže z tých šesť mesiacov od apríla do septembra, aby ho posunul, že aby začalo to regulačné obdobie až tretím kvartálom od júla, už to bolo prekročenie právomocí. Potom prišlo, prišla ďalšia žiadosť na konci júna, aby posunuli to regulačné obdobie len na august a september. Čuduj sa svete, majstri konštruktívneho prístupu v SaS takto vylobovali pre slovenských podnikateľov, samosprávy tie najvyššie možné ceny za elektrickú energiu, aké boli, lebo najvyššie ceny za celé to regulačné, normálne, bežné regulačné obdobie od marca do septembra boli, čuduj sa svete, v auguste a v septembri. Čiže keď šuflikanti, hochštapleri, akože konštruktívni politici z SaS mali pomôcť podnikateľom a samosprávam, tak im takto pomohli. A práve kvôli tomu, tým vysokým zálohovým faktúram, vznikol problém s cash flow, čiže s tokom peňazí v rámci samospráv, práve kvôli vašim žiadostiam voči nezávislému Úradu pre reguláciu sieťových odvetví a tým pádom to, čo tu dnes predkladáme, tú Matovičovu atómovku, riešime váš problém, ktorý vy ste spôsobili. Čiže toto je ten váš konštruktívny prísľub a úplne najkrajší znak konštruk... (Prerušenie vystúpenia časomerom.)
88. schôdza NR SR - 9.deň - B. popoludní
Dátum: 2023-03-28
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

136. Ďakujem pekne. Pani poslankyňa Vorobelová, tu, dobre som povedal meno? Pčolinský, Peter, podpredseda NR SR 137. Vorobeľová. (Správne: „Vorobelová“, pozn. red.) Matovič, Igor, poslanec NR SR 138. Tak ja sa to naučím. (Povedané so smiechom.) Tu citovala návrh, ktorý sme predkladali v 2013. roku. Verte, že ak by bol súhlas medzi koaličnými partnermi aspoň, aspoň taký maličký (rečník gestikuláciou prstov naznačil rozsah), taká maličká šanca na súhlas, tak by to dávno bolo v koaličnej zmluve. A ja som osobne naozaj presvedčený o tom, že bolo by, veľmi by pomohlo veci, aby strany, politické, by neboli financované zo štátneho rozpočtu, lebo v tom prípade by nemali peniaze na oficiálnu volebnú kampaň a ja najradšej by som zakázal volebné kampane, lebo vtedy by sme donútili politické strany, aby sa snažili zaujať svojich voličov počas celého volebného obdobia, a nielen vo finále. Ale nie je tu nejaká veľká, veľká vôľa takéto niečo podporiť, ale predpokladám, že tým, že ste to čítali, takže už aspoň váš hlas na takúto zmenu k dispozícii máme, takže už treba zohnať ešte tých pár desiatok ďalších. Odkiaľ by sa to vykrylo? Však to ste v podstate aj vy povedali, že áno, prijali sme aj návrh zákona, kde vieme zdaniť zisk z vojny, v tomto prípade Slovnaftu a áno, ja som hovoril, že ak by bolo treba viac, tak teda to zdanenie nebude len jeden rok, ale bude, bude dva roky, tri roky, štyri roky, koľko bude treba. Každopádne treba predpokladať, že bodaj by teda vojna skončila čím skôr, ale sankcie voči Rusku budú platiť naďalej, tým pádom tá zľava na ruskú ropu bude, bude aj naďalej a takto by sme to vedeli vybrať. Ale každopádne ďakujem za váš príspevok do hip-hopu, pardon, za váš názor, ktorý ste vyjadrili, a som rád za každý názor v tejto veci.
88. schôdza NR SR - 9.deň - B. popoludní
Dátum: 2023-03-28
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

128. Ďakujem pekne. Tuto kolegovi Mizíkovi som... á, pardon, pani Vorobelová bola prvá, sa ma pýtala, že prečo straším ľudí vládou SMER-u a Republiky, no lebo som ju zažil na vlastnej koži. Vy ste boli mimo politiky a ja som tú politiku trošku viacej prežíval a naozaj ma mrzelo, keď tu nejakí skorumpovaní vagabundi zo SMER-u a HLAS-u, lebo však teda to je tá istá strana, tu vo veľkom rozkrádali to, čo patrilo všetkým. Naozaj to považujem za zradu voči voličom. A keď sa pýtate, teda prečo straším ľudí vládou SMER-u, lebo so to zažil. A prečo vládou Republiky? Lebo sme ich zažili na Banskobystrickom samosprávnom kraje 102 stavebných strojov predať za jedno euro, jako predal Suja, tak to je iné chrapúnstvo, čo ten človek spravil. A takýchto ľudí pustiť k štátnej kase, si myslím, že to je naozaj, že armagedon, takže myslím si, že je správne, aby sme strašili týmto, aby sme pomenovávali skorej, že asi ako by to vyzeralo, ak by takíto ľudia sa dostali. Povedali ste, že som nazýval ľudí opicami, dobytkom, dezolátmi. Nikdy som nenazýval ľudí ani opicami, ani dobytkom. Dezoláti áno, myslím si, že ľudia... existujú dezoláti, lebo keď niekto niekomu tvrdí, že keď sa zaočkuje, že tam bude mať nejaký nanočip a bude ho tam Bill Gates ovládať, tak to je podľa mňa normálne mešuge, čo by mal ísť na psychiatrickú kliniku. A či to nazveme mešuge, dezolát alebo psychiatrický pacient, to je jedno. Pánovi Mizíkovi som chcel aspoň takto povedať, odkázať jednu vetu, a to je, že dilino muji turaš tičit. Takže keď sa tak dobre vyzná v rómštine, tak pevne verím, že si preloží a že sa poučí. A ešte teda tuto kolegyni Romane Tabák ďakujem pekne za citáciu toho žalmu, ale keď som dobre počul, na začiatku bolo niečo také, že blažený človek, ktorý nevysedáva v kruhu hriešnikov. A ja som to ešte nečítal ten článok, ale ja dúfam, že to neni pravda (povedané so smiechom), že Romana Tabák chce ísť pomáhať vagabundovi, ktorý túto republiku rozkrádal... (Prerušenie vystúpenia časomerom.)
78. schôdza NR SR - 4.deň - A. dopoludnia
Dátum: 2022-12-02
Poslanec: Marcinková, Vladimíra (SaS)
Druh vystúpenia: Vystúpenie v rozprave

10. Ďakujem, pán predsedajúci. Väčšinou túto správu uvádza predseda výboru pre európske záležitosti, ale ja som veľmi rada, že dnes na seba zobrala túto povinnosť pani podpredsedníčka. Keďže táto správa hovorí o období, kedy ja som ešte výboru nepredsedala, ale keďže sa odkladala niekoľko mesiacov, tak ju máme na programe dnes. Čo chcem pri tejto správy povedať, že je veľkou zásluhou aj samotného odboru, ktorý pomáha európskemu výboru, aj členom, že tento výbor je konzistentný. Od začiatku funkčného obdobia, či už ho viedol kolega Valášek alebo po ňom ja, stále sme sa snažili držať pilierov našej európskej politiky a zabezpečiť, aby sme si tú reputáciu a naše miesto v rámci EÚ udržali veľmi čitateľne a veľmi predvídateľne. Takže vďaka kolegom z európskeho výboru, že sa na tom podieľajú. A naozaj musím povedať, že aj po skúsenostiach aj s inými výbormi tento výbor, jeho zloženie aj fungovanie a celé zázemie, ktoré máme, je veľmi málo prekvapením. Vždy je naozaj spoľahlivým partnerom pre celú Národnú radu. Takže ďakujem všetkým, ktorí tam boli predo mnou, a že v tomto môžme pokračovať.
78. schôdza NR SR - 4.deň - A. dopoludnia
Dátum: 2022-12-02
Poslanec: Marcinková, Vladimíra (SaS)
Druh vystúpenia: Vystúpenie v rozprave

6. Ďakujem veľmi pekne, pán predsedajúci, za slovo. Naozaj niet veľa čo dodať k tomu, čo povedal pán minister. Ale je pre mňa veľmi dôležité, aby pri tejto správe, ktorá je tu predkladaná raz do roka, zaznelo aj to, čo je skutočne v tejto chvíli, kedy zažívame vojenský konflikt priamo za našimi hranicami, dôležité povedať o našom členstve v Európskej únii. Pre nás je to záruka, pre nás je to dôvod a príčina, prečo tu dnes stojíme v mieri, prečo naše deti stále môžu chodiť do školy, prečo máme elektrickú energiu a prečo nečelíme takým hrozbám, ktorým čelia naši priatelia na Ukrajine. Je to naše členstvo v Európskej únii. Je to naše členstvo v NATO. A mali by sme si naozaj tieto naše európske piliere chrániť, pretože je to niečo, o čo sa krvou usilujú naši susedia, aby mali rovnaké geopolitické privilégiá, aké máme dnes my. Takže toto považujem za dôležité si pripomínať v tomto hroznom období, ktorému čelíme v rámci zahraničnej politiky. A druhá vec, ktorá mi nedá v tomto období, keďže už v utorok dôjde naozaj k dôležitému hlasovaniu aj o budúcnosti a podobe Európskej únie a ochrane jej hodnôt. Je pre mňa veľmi dôležité, aby Slovensko, tak ako doteraz, stálo na európskych hodnotách, chránilo ich, pretože tým chráni aj demokratické hodnoty a demokraciu tu na Slovensku, o ktorú sa budeme vedieť opierať aj po ďalšie roky. Čiže pre mňa hlasovanie, ktoré bude v utorok na ECOFINE, týkajúce sa zmrazenia eurofondov pre Maďarsko, bude veľkou výpoveďou aj o tom, ako ďalej bude vyzerať podoba Európskej únie a aké pevné budú jej základy. A preto verím, že tak ako doteraz som nemala pochybnosť o ľuďoch, ktorí riadia našu zahraničnú politiku, tak tomu bude aj naďalej. A bude predvídateľná, európska, silná. Ďakujem pekne.
75. schôdza NR SR - 2.deň - B. popoludní
Dátum: 2022-10-20
Poslanec: Marcinková, Vladimíra (SaS)
Druh vystúpenia: Vystúpenie v rozprave

167. Ďakujem pekne. Ja by som chcela povedať ešte pár viet k tomuto návrhu. Naozaj ide len o technické riešenie, aby sme zabránili situácii, akú tu máme dnes, s tým, že sa včas nezvolil nový verejný ochranca práv. Včas, myslím ešte pred uplynutím funkčného obdobia toho predošlého, tak tu máme vákuum, kedy nemáme funkčný ústavný orgán, keďže verejný ochranca práv a jeho orgán a jeho funkčnosť nám vyplýva z ústavy, a preto navrhujem, aby tak ako pri iných ľudsko-právnych inštitútoch, napríklad pri komisárovi pre deti alebo pri komisárovi pre osoby so zdravotným postihnutím, kde je trebárs aj pani Tomanová, presluhovala niekoľko mesiacov, kým sa zvolil nový verejný ochranca práv, teda mali sme ten úrad obsadený. Bola takáto situácia ošetrená aj pri verejnom ochrancovi práv. Samozrejme, nebude to platiť spätne, ale bude to platiť do budúcnosti, aby čo i len ten deň alebo pár týždňov, kým sa bude v parlamente voliť nový verejný ochranca práv, bol naďalej tento úrad funkčný. Dnes máme situáciu, že sedem mesiacov tento úrad funkčný nie je. Je tam vyše šesťsto podnetov, ktoré mnohé možno už aj stratili opodstatnenie, keďže mohli uplynúť rôzne lehoty, na ktoré sa dotyční sťažovali. Čiže podľa mňa nám zákonodarcom prináleží úloha aj chrániť ústavnosť a funkčnosť ústavných orgánov. Preto chcem poprosiť o čo najširšiu podporu tohto, tohto zákona. Je to ústavný zákon, budem potrebovať 90 hlasov, aby prešiel, aby sme naozaj do budúcna zabránili situácii, ktorú máme dnes a dokázali zodpovedne zabezpečiť chod tohto úradu. Toto je jeho jediný cieľ. Naozaj ide o technické riešenie, nie je v tom žiadna politika, aby sme dokázali zlepšiť aktuálny stav. Ďakujem pekne.
75. schôdza NR SR - 2.deň - B. popoludní
Dátum: 2022-10-20
Poslanec: Marcinková, Vladimíra (SaS)
Druh vystúpenia: Vystúpenie v rozprave

163. Ďakujem pekne, pán predsedajúci. Dovoľte mi uviesť ústavný zákon, ktorým sa dopĺňa Ústava Slovenskej republiky. Ja ho uvediem konkrétne tou vetou, ktorá sa má doplniť, a to táto: Verejný ochranca práv ostáva vo funkcii aj po uplynutí funkčného obdobia do ujatia sa funkcie novým verejným ochrancom práv. Viac k tomu poviem v rozprave, do ktorej sa hlásim ako prvá. Ďakujem.
90. schôdza NR SR - 10.deň - B. popoludní
Dátum: 2023-05-17
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

140. Ďakujem veľmi pekne za tvoju faktickú poznámku. Skutočne v oblastiach, ktoré spadajú pod Horskú záchrannú službu, by sa malo vyžadovať záväzné stanovisko od horských záchranárov. Teším sa na náš zákon o Horskej záchrannej službe následne, ktorý spolu predkladáme. Ďakujem pekne za slovo.
90. schôdza NR SR - 10.deň - B. popoludní
Dátum: 2023-05-17
Poslanec: Majorová Garstková, Jana (OĽANO)
Druh vystúpenia: Vystúpenie v rozprave

136. Ďakujem pekne za slovo. Pôvodne sme s kolegami chceli predložiť iný pozmeňovací návrh, ale nechávame si ho v zákone o Horskej záchrannej službe, ktorý, ktorý je súčasťou tejto schôdze tiež. Takže predkladám len krátky pozmeňujúci návrh. Pozmeňujúci a doplňujúci... Odôvodním ho najprv. Vzhľadom na úlohy Horskej záchrannej služby vo vzťahu k bezpečnosti osôb pohybujúcich sa v horských oblastiach, ktoré sú zadefinované v § 3 zákona o Horskej záchrannej službe, navrhujeme, aby sa v procese zápisu turistickej trasy do registra vyžadovalo záväzné stanovisko Horskej záchrannej služby. Jedná sa o územie, ktoré je vymedzené v zákone o Horskej záchrannej službe, na ktorom Horská záchranná služba organizuje a vykonáva záchrannú činnosť, vykonáva preventívne opatrenia súvisiace s bezpečnosťou osôb, vydáva pokyny, týkajúce sa bezpečnosti osôb v horskej oblasti a plní ďalšie úlohy ustanovené zákonom. Teraz prečítam návrh. Pozmeňujúci a doplňujúci návrh poslancov Národnej rady Slovenskej republiky Jany Majorovej Garstkovej a Lukáša Kyselicu k návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov, tlač 1391. Návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov sa mení a dopĺňa takto: 1.V čl. I § 9 ods. 1 šiestej vete sa za slová "súčasťou žiadosti je aj" vkladá slovo "záväzné".
90. schôdza NR SR - 8.deň - A. dopoludnia
Dátum: 2023-05-12
Poslanec: Majorová Garstková, Jana (OĽANO)
Druh vystúpenia: Vystúpenie v rozprave

230. Ďakujem pekne za slovo. Milé kolegyne, milí kolegovia, hnutie OĽANO od svojho začiatku presadzuje prorodinnú politiku a tento zákon je toho opäť dôkazom. Keď nastúpi budúca mamička na materskú dovolenku a zotrvá na nej tri roky, prípadne sa narodí ďalšie bábätko, tak aj dlhšie. Jej kolegovia alebo kolegyne ju za ten čas mnohokrát predbehnú v kariérnom raste, a tým pádom aj vo výške príjmu. Týmto návrhom nielenže pomôžeme matkám detí do 15 rokov, ktorým sa určí špeciálna výška nezdaniteľnej časti mzdy, čo ich oslobodí od platby dane z príjmu do výšky cca 2 000 eur mesačne v hrubom, ale aj celým rodinám, ktorým sa takto zvýši ich celkový rodinný príjem a tým aj životná úroveň. A tú chceme zvýšiť aj mladým ľuďom. Mnohí mladí začínajú pracovať už od 15 rokov. Privyrábajú si a takto pomáhajú svojim rodinám alebo sebe. Neskôr už myslia na svoju vlastnú rodinu, no stáva sa, že vo väčšine prípadov ich príjem je nedostatočný, aby sa mohli osamostatniť. Často sa sťažujeme, že mladí odchádzajú do zahraničia za lepšou prácou a lepšími platmi. Vďaka tomuto návrhu zákona im vieme ponúknuť vyšší príjem a tým ich aj motivovať k tomu, aby ostali na Slovensku, pracovali tu a založili si potom svoju vlastnú rodinu. Pre mnohých to môže byť veľký krok k tomu, aby sa či už matkám, alebo mladým žilo na Slovensku lepšie, a presne toto chceme od začiatku. Túto nedeľu budeme oslavovať Deň matiek. Je to, tento deň sa oslavuje vždy druhú májovú nedeľu, je to symbolický medzinárodný deň, ktorý má svoju historickú hodnotu. V tejto súvislosti chcem povedať, že žena je darkyňa život. A som hrdá na to, že práve OĽANO na toto myslí. V rámci prorodinných opatrení sme schválili tehotenský príspevok od 13. týždňa tehotenstva, presadili sme príspevok pri narodení štvrtého dieťaťa, znovu sa zaviedol príspevok pre dieťa, ktoré nastúpi do prvého ročníka. Prídavok na dieťa sa od januára mesačne zvýšil na 60 eur. Od januára sa zvýšil daňový bonus podobne ako prídavok na dieťa, a to až dvojnásobne, zo sumy 70 eur na dieťa na sumu 140 eur na dieťa. Dnes tu máme na stole tento ďalší zákon na podporu prorodinnej politiky. Ja by som povedala, že ide o tzv. zákon za mamy bez daní. A ja predpokladám, ž pravdepodobne v utorok možno budeme o tomto hlasovať a skutočne som zvedavá, ako sa poslanci Národnej rady Slovenskej republiky, ktorí tu sedíme v pléne, k tomuto postavia. Ďakujem pekne za slovo.
90. schôdza NR SR - 7.deň - B. popoludní
Dátum: 2023-05-11
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

46. Ďakujem pekne za slovo. Pán kolega, v mnohom, čo si povedal, máme rovnaký názor. Tento náš návrh zákona reaguje na zvyšujúce sa zdravotné problémy u detí. Mnohé deti sa sťažujú na bolesti chrbtice, sú obézne. Nejde len o zlé stravovacie návyky, ale najmä o nedostatok pohybu. Práve zvýšenie pohybovej aktivity je jedným, jednou z kľúčových zložiek prevencie. Pohyb prospieva nielen psychickému, ale aj fyzickému zdraviu, má pozitívny vplyv na učenie sa. Mnohé dnešné deti majú nedostatok pohybu. Mnohé sedia pred počítačmi, tabletmi, mobilmi a v rámci mimoškolských aktivít či vo voľnom čase nemajú takmer žiaden pohyb. Ja osobne mám tiež skúsenosti s trénovaním detí a som bola zhrozená, keď som videla, že šesť, sedem, osemročné deti nevedia skákať znožmo, koordinácia pohybov nulová. Čiže musíme s tým skutočne niečo robiť. Zavedenie tretej telesnej a športovej výchovy na školách tu malo byť už dávno. Tento návrh podporujem a verím, že nájde podporu naprieč celým politickým spektrom. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

130. Ďakujem pekne za slovo, som veľmi rada, že tu dnes rokujeme o zákone o športe, v ktorom po vyhodnotení MPK sa zohľadnili všetky relevantné pripomienky z predchádzajúceho legislatívneho procesu. Ambíciou tohto zákona je okrem iného aj debyrokratizácia a odstránenie regulácií tam, kde sa preukázala ich nevyhnutnosť. Reguluje sa súťažný šport, nemusia sa viesť niektoré zoznamy, pri väčších zväzoch sa zavádza kolektívny kontrolný orgán, kde dnes môže byť len jeden kontrolór, čo podľa mňa nie je v poriadku, upravujú sa, rušia niektoré ustanovenia zákona, ktoré boli v praxi veľmi komplikované či právne nevymožiteľné. Cieľom je taktiež zvýšiť transparentnosť fungovania národných športových zväzov a národných športových organizácií najmä voči svojej členskej základni, úprava pracovnoprávnych vzťahov v športe, najmä čo sa týka profesionálnych športovcov v kolektívnych športoch, ktorí budú v špeciálnom postavení SZČO, upresňuje sa taktiež metodika posudzovania aktívnej členskej základne. V minulosti dochádzalo k umelému navyšovaniu počtu členov v jednotlivých kluboch. Dobre si to pamätám, vítam veľmi tieto zmeny, a tento návrh má aj ďalšie pozitíva, zjednodušuje a zefektívňuje systém financovania súťažného športu cez národné športové zväzy, či zavádza systémové financovanie športu. A ja pevne verím, že nám pomôže a bude mať pozitívny vplyv pre celkový rozvoj športu na Slovensku. Ďakujem pekne.
88. schôdza NR SR - 11.deň - A. dopoludnia
Dátum: 2023-03-30
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

55. Ďakujem pekne za slovo. Trošku si zaspomínam, ako reagovala vláda Róberta Fica na finančnú krízu, ktorá vypukla v roku 2008. Veľa rokovaní a tlačových konferencií, ale žiadne konkrétne kroky, žiadne konkrétne opatrenia, všetkým bolo jasné, že Slovensko bude čeliť vážnej kríze, ale štátny rozpočet na túto situáciu nereagoval. Až následne v roku 2009 potom vláda konečne začala prijímať opatrenia. Jedným z tých správnych opatrení bolo zvýšenie nezdaniteľnej časti základu dane pri dani z príjmu fyzických osôb. Náklady tohto opatrenia, samozrejme, znášali najmä samosprávy a výpadok príjmov im však kompenzovaný nebol. Porovnajme si to so situáciou z dnešných dní, opäť je tu kríza, vláda sa rozhodla pomáhať ľuďom prostredníctvom daňového bonusu a samosprávam opäť hrozil výpadok z príjmov. Rozdielne je to, že vláda reagovala, doteraz bolo samosprávam vyplatených 325,8 mil. eur z celkových 525,8 mil. eur, a to na mesačnej báze. V súčasnosti, v súčasnej situácii taktiež obciam a nimi zriadeným organizáciám, vyšším územným celkom a nimi zriadeným organizáciám chodia zvýšené sumy za faktúry na energie. Keďže pomoc zo štátneho rozpočtu zo schém ministerstva hospodárstva bude nabiehať postupne, máme na stole návrh zákona, ktorý navrhuje preklenúť toto obdobie, aby samosprávy mohli ihneď vyplatiť náklady vzniknuté s energetickou krízou, tak zvyšných 224 mil. eur sa vyplatí v jednom balíku do konca apríla. Poprosím všetkých kritikov zo SMER-u a HLAS-u, aby sa pozreli do zrkadla a potom kritizovali túto vládu za prístup k samosprávam. Ďakujem.
88. schôdza NR SR - 9.deň - B. popoludní
Dátum: 2023-03-28
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

122. Ďakujem pekne za slovo. Približne pred troma týždňami som šla taxíkom a taxikár sa ma pýta: „Janka, už ste schválili tých 500 eur za voľby?“ Hovorím mu: „Nie, ide to najbližšie na najbližsie... najbližšiu schôdzu.“ A taxikár mi hovorí: „Vieš, vozím tu hocijakých ľudí, ktorí mi aj hovoria, že by, že oni teraz pôjdu voliť a oni budú voliť toho alebo toho, tak som im musel vysvetľovať, že ty môžeš voliť, koho chceš. Nikto nevie, koho ty volíš, tak hodíš ten hlas a... a rozhodneš.“ Čiže týchto 500 eur ako odmena za účasť vo voľbách sa skutočne stala témou. 500 eur je neraz polovica mesačnej výplaty, či dokonca aj viac. 500 eur pre toho, kto pôjde voliť sa v súčt... v súčte môže zdať veľa. Pri hlasov... pri hlasovaní však myslíme na to, že práve týchto 500 eur môže ľuďom pomôcť. Za tri roky sme tu zažili COVID, inflačnú krízu, energetickú krízu, ale napriek tomu sa stále snažíme pomáhať či už dôchodcom, učiteľom, rodinám s deťmi, zdravotníkom. Korona tu zanechala stopy. Áno, mnohí ľudia ostali zatrpknutí, no i však pochopili význam prijatých opatrení. Sú tu ľudia, ktorí sú sklamaní z nášho vládnutia, ale sú tu aj ľudia, ktorí oceňujú našu prácu a prijaté zákony či napríklad prorodinnú politiku. Páčilo sa mi, Igor, ako si tu pripomenul staré časy, keď tu bola vláda Petra Pellegriniho alebo Roberta Fica, ako to tu fungovalo na tom našom Slovensku. A práve o to viac si myslím, že je dôležité, aby sa volieb zúčastnilo čo najviac ľudí, aby čo najväčšie percento voličov, Slovákov vyjadrilo svojím hlasom, čo si prajú a kam chcú, aby sa Slovensko ďalej uberalo. Ďakujem.
88. schôdza NR SR - 8.deň - A. dopoludnia
Dátum: 2023-03-24
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

50. Ďakujem pekne za slovo. Už vyše roka žije ukrajinský národ v strachu a v obavách z vojny. Tisíce ľudí prišli o život, ďalšie tisíce ľudí boli zranení, ďalšie tisíce ľudí bolo vysídlených či ušli do bezpečia mimo svojho domova. Desia ma ako mamku informácie o únosoch detí, deti patria k svojej rodine, priateľom, do svojho domova. Detstvo je to najkrajšie a malo by byť aj najpokojnejšie obdobie života každého človeka. Zničená je veľká časť krajiny, infraštruktúra, rodiny, ľudské životy. Odsudzujem akékoľvek páchané násilie. Milé kolegyne, máte môj obdiv, že ste absolvovali cestu do vojnou sužovanej a ťažko skúšanej Ukrajiny, priamo na mieste ste zažili krutú realitu, ktorá tam je. Prečítala som si deklaráciu, ktorú predkladáte do parlamentu, a ja ju určite podporím a chcem sa poďakovať za to, že v našej krajine žijeme v mieri. Ďakujem pekne za slovo.